Төсөл

 **МОНГОЛ УЛСЫН ХУУЛЬ**

2021 оны ... дугаар Улаанбаатар

сарын ...-ны өдөр хот

**ГЭРЧ, ХОХИРОГЧИЙГ ХАМГААЛАХ ТУХАЙ**

 **ХУУЛЬД НЭМЭЛТ, ӨӨРЧЛӨЛТ ОРУУЛАХ ТУХАЙ**

**1 дүгээр зүйл**.Гэрч, хохирогчийг хамгаалах тухай хуулийн 4 дүгээр зүйлд доор дурдсан агуулгатай 4.1.5 дахь заалт нэмсүгэй:

“4.1.5.**“**Шүгэл үлээгч” гэж Шүгэл үлээгчийн эрх зүйн байдлын тухай хуулийн 4.1.2-д заасныг.”

**2 дугаар зүйл.**Гэрч, хохирогчийг хамгаалах тухай хуулийн дараах хэсэг, заалтыг доор дурдсанаар өөрчлөн найруулсугай:

 **1/5 дугаар зүйлийн 5.1-5.3 дахь хэсэг:**

“5.1.Энэ хуулийн зохицуулалтад гэрч, хохирогч, хүний эрх хамгаалагч, шүгэл үлээгч хамаарна.

5.2.Шаардлагатай гэж үзвэл гэрч, хохирогч, хүний эрх хамгаалагч, шүгэл үлээгчийн хамаарал бүхий этгээдийг энэ хуулийн зохицуулалтад хамааруулж болно.

5.3.Энэ хуулийн 5.2-т заасан гэрч, хохирогч, хүний эрх хамгаалагч, шүгэл үлээгчийн хамаарал бүхий этгээд гэж тэдгээрийн эхнэр, нөхөр, хамтран амьдрагч, эцэг, эх, өвөг эцэг, эмэг эх, төрсөн, дагавар болон үрчилж авсан хүүхэд, төрсөн ах, эгч, дүү, ач хүү, зээ охин, зээ хүү, зээ охиныг ойлгоно.”

 **2/21 дүгээр зүйлийн 21.2.4 дэх заалт:**

“21.2.4.хүний эрх хамгаалагч, шүгэл үлээгчийг хамгаалах асуудлаар Хүний эрх хамгаалагчийн хорооны хүсэлтээр мөрдөгч.”

**3 дугаар зүйл.**Энэ хуулийг Шүгэл үлээгчийн эрх зүйн байдлын тухай хууль хүчин төгөлдөр болсон өдрөөс эхлэн дагаж мөрдсүгэй.

Гарын үсэг

Төсөл

 **МОНГОЛ УЛСЫН ХУУЛЬ**

2021 оны ... дугаар Улаанбаатар

сарын ...-ны өдөр хот

**ЭРҮҮГИЙН ТУХАЙ ХУУЛЬД**

**НЭМЭЛТ ОРУУЛАХ ТУХАЙ**

**1 дүгээр зүйл**.Эрүүгийн хуулийн 6.5 дугаар зүйлд доор дурдсан агуулгатай 1.8 дахь заалт нэмсүгэй:

  “1.8.шүгэл үлээгч шүгэл үлээсний үр дүнд нийтийн ашиг сонирхлыг хохироосон гэмт хэргийг илрүүлэхэд хүргэсэн.”

**2 дугаар зүйл**.Энэ хуулийг Шүгэл үлээгчийн эрх зүйн байдлын тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

2021 оны ... дугаар Улаанбаатар

сарын ...-ны өдөр хот

**ЗӨРЧЛИЙН ТУХАЙ ХУУЛЬД**

**НЭМЭЛТ ОРУУЛАХ ТУХАЙ**

**1 дүгээр зүйл.**Зөрчлийн тухай хуульд доор дурдсан агуулгатай 5.21 дүгээр зүйл нэмсүгэй:

“**5.21 дүгээр зүйл.Шүгэл үлээгчийн эрх зүйн байдлын тухай хууль зөрчих:**

1.Хуульд заасныг зөрчиж шүгэл үлээгчийн албан тушаалыг нь үндэслэлгүйгээр бууруулах, дэвшихийг хязгаарлах, сахилгын шийтгэл оногдуулах, ажлаас халах, чөлөөлөгдөхийг шаардсан, эсхүл шүгэл үлээгчийн албан үүргийн хуваарилалтыг өөрчлөх, шилжүүлэх, цалин хөлсийг бууруулах, ажлын үр дүнг үнэлэх, шагнал, урамшуулал олгоход ялгаварлан гадуурхсан бол хүнийг нэг зуун тавин нэгжтэй тэнцэх хэмжээний төгрөгөөр, хуулийн этгээдийг нэг мянган таван зуун нэгжтэй тэнцэх хэмжээний төгрөгөөр торгоно.

2.Шүгэл үлээгчийн ажилд хууль бусаар хяналт шалгалт хийх, хяналт шалгалтын үр дүнг ил болгох, тусгай зөвшөөрлийг түдгэлзүүлэх, цуцлах, хүчингүй болгосон, эсхүл шүгэл үлээгчийн бараа, ажил, үйлчилгээний гэрээг цуцлах, түүний үйл ажиллагаанд сөргөөр нөлөөлөх захиргааны болон эдийн засгийн бусад арга хэмжээ авсан бол хүнийг хоёр зуун нэгжтэй тэнцэх хэмжээний төгрөгөөр, хуулийн этгээдийг хоёр мянган нэгжтэй тэнцэх хэмжээний төгрөгөөр торгоно.

**2 дугаар зүйл.**Энэ хуулийг Шүгэл үлээгчийн эрх зүйн байдлын тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг

Төсөл

**МОНГОЛ УЛСЫН ХУУЛЬ**

2021 оны ... дугаар Улаанбаатар

сарын ...-ны өдөр хот

**ЗӨРЧИЛ ШАЛГАН ШИЙДВЭРЛЭХ ТУХАЙ**

**ХУУЛЬД НЭМЭЛТ ОРУУЛАХ ТУХАЙ**

**1 дүгээр зүйл.**Зөрчил шалган шийдвэрлэх тухай хуулийн 1.8 дугаар зүйлийн 6.8 дахь заалтын “5.16, 5.18, 5.19” гэсний дараа “, 5.21” гэж, мөн зүйлийн 6.30 дахь заалтын “Зөрчлийн тухай хуулийн” гэсний дараа “5.21 дүгээр зүйл,” гэж тус тус нэмсүгэй.

**2 дугаар зүйл.**Энэ хуулийг Шүгэл үлээгчийн эрх зүйн байдлын тухай хууль хүчин төгөлдөр болсон өдрөөс эхлэн дагаж мөрдөнө.

Гарын үсэг